
Αριθμ.ΔΕΦΚΦΓ 11810 90 ΕΞ 2018 

Διαδικασία εξαγωγής ή αποστολής ενσήμων ται¬ 
νιών φορολογίας βιομηχανοποιημένων καπνών 
σε άλλα Κράτη Μέλη για επικόλληση στις μονά¬ 
δες συσκευασίας των προϊόντων αυτών, τα οποία 
παράγονται σε μονάδες παραγωγής προϊόντων 
καπνού Τρίτων Χωρών ή άλλων Κρατών-Μελών 
και προορίζονται για κατανάλωση στο εσωτερι¬ 
κό της χώρας». 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Των άρθρων 55, 62, 63, 64, 106,107,111,112,113, 
114, 115 και 119Α' του ν. 2960/2001 (Α'265), «Εθνικός 
Τελωνειακός Κώδικας», όπως τροποποιήθηκε και ισχύει 
και ειδικότερα της παραγράφου 4 του άρθρου 106. 

β)Του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α'94) και ειδικότερα του άρθρου 7, της παραγράφου 1 
του άρθρου 14 και του άρθρου 41 αυτού. 

γ) Του άρθρου εικοστού ένατου του ν. 4411/2016 
(ΑΊ 42), όπως αντικαταστάθηκε με τις διατάξεις του άρ¬ 
θρου 15 του ν. 4429/2016 (ΑΊ 99). 

δ) Του ν. 4419/2016 (ΑΊ74), «Προσαρμογή της ελ¬ 
ληνικής νομοθεσίας προς την Οδηγία 2014/40/ΕΕ του 
Ευρωπαϊκού Κοινοβουλίου και του Συμβουλίου της 3ης 
Απριλίου 2014 για την προσέγγιση των νομοθετικών, 
κανονιστικών και διοικητικών διατάξεων των κρατών - 
μελών σχετικά με την κατασκευή, την παρουσίαση και 
την πώληση προϊόντων καπνού και συναφών προϊόντων 
και την κατάργηση της Οδηγίας 2001/37/ΕΚ (αριθμ. Ε 
127/1 της 29.4.2014), όπως το Παράρτημα II της Οδη¬ 
γίας αυτής τροποποιήθηκε με την κατ' εξουσιοδότη¬ 
ση εκδοθείσα Οδηγία 2014/109/ΕΕ της Επιτροπής της 
10ης Οκτωβρίου 2014 για την τροποποίηση του Πα¬ 
ραρτήματος II της Οδηγίας 2014/40/ΕΕ του Ευρωπαϊκού 
Κοινοβουλίου και του Συμβουλίου με τη θέσπιση της 
βιβλιοθήκης των εικονογραφικών προειδοποιήσεων που 
πρέπει να χρησιμοποιούνται για τα προϊόντα καπνού, 
καθώς και άλλες συναφείς διατάξεις». 


2. Την αριθμ. Δ.ΟΡΓ.Α 1036960ΕΞ2017/10.03.2017 
(Β'968), απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.), όπως ισχύει. 

3. Την αριθμ. Φ.118/57/2001 (ΒΊ 75) Α.Υ.Ο., «Καθιέ¬ 
ρωση αίτησης διάθεσης ενσήμων ταινιών φορολογίας 
βιομηχανοποιημένων καπνών και βιβλίου καταχώρησης 
αυτής». 

4. Την αριθμ. Φ.119/58/2001 (ΒΊ 57) Α.Υ.Ο., «Διαδικασία 
εφοδιασμού των δικαιούμενων προσώπων με ένσημες 
ταινίες φορολογίας βιομηχανοποιημένων καπνών». 

5. Την αριθμ. Φ.44/21/1994 (ΒΊ09) Α.Υ.Ο., «Τρόπος 
επικόλλησης των ενσήμων ταινιών φορολογίας βιομη- 
χανοποιημένων καπνών». 

6. Την αριθμ. Φ.67/33/1997 (ΒΊ24) Α.Υ.Ο., «Χρόνος 
έναρξης διάθεσης νέων ενσήμων ταινιών φορολογίας 
τσιγάρων, διατίμηση αυτών», όπως ισχύει. 

7. Την αριθμ. Δ.803/580/1993 (Β'426) Α.Υ.Ο., «Συγκρό¬ 
τηση Επιτροπής καταστροφής βιομηχανοποιημένων 
καπνών, ένσημων φορολογικών ταινιών κ.λπ.», όπως 
ισχύει. 

8. Την αριθμ. Κ.5721 /1493/1984 (Β'535) Α.Υ.Ο., «Καθο¬ 
ρισμός τρόπου επιστροφής ή συμψηφισμού του φόρου 
κατανάλωσης καπνοβιομηχανικών προϊόντων και του 
Φ.Κ.Ε. σε περίπτωση φθοράς ή βλάβης των προϊόντων 
αυτών και διαδικασία αντικατάστασης καταστρεφόμε- 
νων ενσήμων ταινιών φορολογίας καπνού». 

9. Την αριθμ.Τ.158/456/1 993 (Β'39) Α.Υ.Ο., «Παραλαβή 
των ένσημων ταινιών φορολογίας βιομηχανοποιημένων 
καπνών από τις αποθήκες διαχειριστών των Δ.Ο.Υ. και 
διαχείριση αυτών από τις αρμόδιεςΤελωνειακές Αρχές». 

10. Την αριθμ. Δ. 424/277/1993 (Β'242) Α.Υ.Ο., «Προϋ¬ 
ποθέσεις χαρακτηρισμού προσώπου ως εγγεγραμμένου 
επιτηδευματία», όπως ισχύει. 

11. Την αριθμ. ΔΕΦΚΦ 1116601 ΕΞ 2017/31.07.2017 
(Β'2744) απόφαση Υφυπουργού Οικονομικών, «Καθο¬ 
ρισμός όρων και προϋποθέσεων για τη χορήγηση της 
άδειας εγκεκριμένου αποθηκευτή προϊόντων υποκεί¬ 
μενων σε Ειδικό Φόρο Κατανάλωσης». 

12. Την αριθμ. ΔΕΦΚΦ 1116596 ΕΞ 2017/2.08.2017 
(Β'2745) απόφαση Διοικητή Α.Α.Δ.Ε., «Καθορισμός όρων 
και προϋποθέσεων για τη χορήγηση άδειας φορολογι¬ 
κής αποθήκης, την παρακολούθηση και τη λειτουργία 
αυτής». 

13. Την αριθμ. Δ6Α 1015213 ΕΞ 2013/28-1 -2013 (ΒΊ 30 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως συ¬ 
μπληρώθηκε, τροποποιήθηκε και ισχύει, σε συνδυασμό 
με τις διατάξεις της υποπαραγράφου α'της παρ. 3 του 
άρθρου 41 του ν. 4389/2016. 

14. Την αριθμ.1 της 20.01.2016 (Υ.Ο.Δ.Δ. 18) πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγρά¬ 
φου 10 του άρθρου 41 του ν. 4389/2016 και την αριθμ. 
39/3/30.11.2017 απόφαση του Συμβουλίου Διοίκησης 
της Α.Α.Δ.Ε. (Υ.Ο.Δ.Δ. 689/20.12.2017) «Ανανέωση θη¬ 
τείας του Διοικητή της Ανεξάρτητης Αρχής Δημοσίων 
Εσόδων». 

15. Την ανάγκη αναθεώρησης της αριθμ. Δ.82/30/93 
(ΒΊ 1) Α.Υ.Ο., «Διαδικασία αποστολής ενσήμων ταινιών 
φορολογίας βιομηχανοποιημένων καπνών σε άλλα Κρά¬ 
τη Μέλη ή εξαγωγής σεΤρίτες Χώρες για επικόλληση στα 
πακέτα συσκευασίας των προϊόντων αυτών, τα οποία 
προορίζονται για κατανάλωση στο εσωτερικό της χώ¬ 
ρας», με στόχο την επικαιροποίηση-εκσυγχρονισμό της 
διαδικασίας στα πλαίσια της λειτουργίας του πληροφο¬ 
ριακού συστήματοςΤελωνειακών Ηλεκτρονικών Υπηρε¬ 
σιών, Ι(ΙΙ5ηθΐ και την προσαρμογή στις νέες απαιτήσεις 
της αγοράς και κατάργησης αυτής. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού της 
Ανεξάρτητης Αρχής Δημοσίων Εσόδων (Α.Α.Δ.Ε.), απο¬ 
φασίζουμε: 

Άρθρο 1 

Σκοπός - Πεδίο εφαρμογής 

1. Σκοπός της παρούσας απόφασης είναι ο καθορι¬ 
σμός της διαδικασίας εξαγωγής ή αποστολής ενσήμων 
ταινιών φορολογίας βιομηχανοποιημένων καπνών 
σε άλλα Κράτη Μέλη, προκειμένου να επικολληθούν 
στις μονάδες συσκευασίας των προϊόντων αυτών, 
τα οποία παράγονται σε μονάδες παραγωγής προϊό¬ 
ντων καπνού Τρίτων Χωρών ή άλλων Κρατών-Μελών 
και προορίζονται για κατανάλωση στο εσωτερικό της 
χώρας. 

2. Ειδικότερα καθορίζονται: 

α) Οι αρμόδιες τελωνειακές αρχές για τον εφοδιασμό 
των δικαιούμενων προσώπων με ένσημεςταινίες φορο¬ 
λογίας βιομηχανοποιημένων καπνών για την εξαγωγή ή 
αποστολή τους σε άλλο Κράτος Μέλος, 

β) η διαδικασία και το σχετικό παραστατικό με το οποίο 
διενεργείται ο εφοδιασμός των δικαιούμενων προσώπων 
με ένσημεςταινίες, για την εξαγωγή ή αποστολή τους σε 
άλλο Κράτος Μέλος, 

γ) οι παρεχόμενες εγγυήσεις, 

δ) η διαδικασία εξαγωγής ή αποστολής ενσήμων ται¬ 
νιών σε άλλο Κράτος Μέλος και η διαδικασία ελέγχου 
κατά την παραλαβή των βιομηχανοποιημένων καπνών 
με επικολλημένες τις ταινίες, 


ε) η διαδικασία διαχείρισης των παραστατικών και 
παραλαβής των προϊόντων σε περιπτώσεις μετεγκατά¬ 
στασης φορολογικής αποθήκης. 

Άρθρο 2 

Ορισμοί - Αρμόδιες Τελωνειακές Αρχές 

1. Για τους σκοπούς της παρούσας απόφασης ορίζο¬ 
νται ως: 

α) Μονάδα συσκευασίας: Η μικρότερη ατομική συ- 
σκευασία των βιομηχανοποιημένων καπνών που διατί¬ 
θενται στην αγορά. 

β) Δικαιούμενα πρόσωπα:Τα πρόσωπα που ορίζονται 
στις περιπτώσεις α), β) και γ) της παραγράφου 1 του άρ¬ 
θρου 106 του ν. 2960/2001, στα οποία διατίθενται έν- 
σημες ταινίες φορολογίας για την εξαγωγή ή αποστολή 
τους σε άλλο Κράτος Μέλος, με σκοπό την επικόλληση 
στις μονάδες συσκευασίας των προϊόντων αυτών, τα 
οποία παράγονται σε μονάδες παραγωγής προϊόντων 
καπνού Τρίτων Χωρών ή άλλων Κρατών-Μελών και προ¬ 
ορίζονται για κατανάλωση στο εσωτερικό της χώρας. 

γ) Α.Δ.Ε.Τ.: Η Αίτηση Διάθεσης Ενσήμων Ταινιών, σύμ¬ 
φωνα με το υπόδειγμα I της αριθμ. Φ.118/57/2001 Α.Υ.Ο. 

2. Ως αρμόδια Τελωνειακή Αρχή για την υποβολή της 
Α.Δ.Ε.Τ., τον εφοδιασμό των δικαιούμενων προσώπων 
με ένσημες ταινίες φορολογίας βιομηχανοποιημένων 
καπνών για την εξαγωγή ή αποστολή τους σε άλλο Κρά¬ 
τος Μέλος, τον έλεγχο της διαδικασίας αποστολής των 
ενσήμων ταινιών και παραλαβής των προϊόντων στα 
οποία αυτές έχουν επικολληθεί, καθώς και της επιστρο¬ 
φής των ενσήμων ταινιών σύμφωνα με την παρ. 5 του 
άρθρου 106 του ν. 2960/2001, ορίζεται η τελωνειακή 
αρχή, η οποία είναι αρμόδια για τη βεβαίωση και είσπρα¬ 
ξη του Ε.Φ.Κ. 

Άρθρο 3 

Διαδικασία χορήγησης ενσήμων ταινιών 
στα δικαιούμενα πρόσωπα για την εξαγωγή 
ή αποστολή σε άλλο Κράτος Μέλος 

1. Τα δικαιούμενα πρόσωπα, προκειμένου να προμη¬ 
θευτούν ένσημες ταινίες φορολογίας βιομηχανοποιη- 
μένων καπνών, με σκοπό την εξαγωγή ή την αποστολή 
τους σε άλλα Κ-Μ, για να επικολληθούν στις μονάδες 
συσκευασίας των προϊόντων αυτών, τα οποία παράγο- 
νται σε μονάδες παραγωγής προϊόντων καπνού Τρίτων 
Χωρών ή άλλων Κ-Μ και προορίζονται για κατανάλωση 
στο εσωτερικό της χώρας, υποβάλλουν Α.Δ.Ε.Τ. ηλεκτρο¬ 
νικά στην αρμόδια τελωνειακή αρχή, μέσω του Πληρο¬ 
φοριακού ΣυστήματοςτωνΤελωνειακών Ηλεκτρονικών 
Υπηρεσιών, Ι(ΙΙ5ηθΐ. 

2. Στην Α.Δ.Ε.Τ. περιλαμβάνονται τα εξής στοιχεία: 

α) Τα πλήρη στοιχεία του αιτούντος, όπως επωνυμία, 
διεύθυνση, ιδιότητα (εγκεκριμένος αποθηκευτής, εγγε¬ 
γραμμένος παραλήπτης, φορολογικός αντιπρόσωπος, 
εισαγωγέας) και ο αριθμός αδείας ή ΕΟΒΙ ή Α.Φ.Μ., κατά 
περίπτωση. 

β) Η επωνυμία, η διεύθυνση, ιδιότητα και ο αριθμός 
αδείας του εγκεκριμένου αποθηκευτή άλλου κράτους 
μέλους, όπου αποστέλλονται ή η επωνυμία και η διεύ¬ 
θυνση της μονάδας παραγωγής προϊόντων καπνού της 

τρίτης χώρας, όπου εξάγονται, οι ένσημες ταινίες για 
επικόλληση. 

γ) Ο αριθμός των ενσήμων ταινιών που εξάγονται 
ή αποστέλλονται σε άλλα Κράτη Μέλη, οι διαστάσεις 
αυτών, το είδος των βιομηχανοποιημένων καπνών 
(τσιγάρα, πούρα κ.λπ.), το σήμα καθώς και ο κωδικός 
προϊόντων στα οποία θα επικολληθούν οι ταινίες, ο οποί¬ 
ος χορηγείται από την αρμόδια Δ/νση της Γεν. Δ/νσης 
Τελωνείων και Ε.Φ.Κ., σύμφωνα με την περίπτωση Γ του 
άρθρου 7 της αριθμ. ΔΕΦΚΦ 1116596 ΕΞ 2017/2.08.2017 
(Β' 2745) απόφασης Διοικητή Α.Α.Δ.Ε. 

δ) Η ποσότητα των προϊόντων, για μεν τα τσιγάρα 
σε πακέτα, για δε τα λοιπά προϊόντα σε καθαρό βάρος 
και σε μονάδες συσκευασίας, καθώς και η τιμή λιανικής 
πώλησης με την οποία τα προϊόντα αυτά θα διατεθούν 
στους καταναλωτές στο εσωτερικό της χώρας. 

ε) Ο προβλεπόμενος χρόνος άφιξης των έτοιμων βι- 
ομηχανοποιημένων καπνών στο εσωτερικό της χώρας, 
εντός της προθεσμίας που ορίζεται στην παράγραφο 4 
του άρθρου 5 της παρούσας. 

στ) Η προβλεπόμενη σύμφωνα με το άρθρο 4 της πα¬ 
ρούσας εγγύηση, η οποία προσκομίζεται στην αρμόδια 
τελωνειακή αρχή πριν την υποβολή της Α.Δ.Ε.Τ. 

3. Η αρμόδια τελωνειακή αρχή προβαίνει στον έλεγχο 
των στοιχείων που αναγράφονται στην Α.Δ.Ε.Τ. Με την 
ολοκλήρωση του ελέγχου και την αποδοχή της Α.Δ.Ε.Τ., 
υπολογίζεται η αξία της αιτηθείσας ποσότητας των εν¬ 
σήμων ταινιών, σύμφωνα με τις διατάξεις της παρ. 2 του 
άρθρου 106 του ν. 2960/2001, όπως έχει καθοριστεί με 
την αριθμ. Φ.67/33/1997 (ΒΊ 24) Α.Υ.Ο., όπως ισχύει, και 
βεβαιώνεται η ανάλογη οφειλή. Το δικαιούμενο πρόσω¬ 
πο προβαίνει στην καταβολή της αξίας της αιτηθείσας 
ποσότητας των ενσήμων ταινιών και εκδίδεται αποδει¬ 
κτικό είσπραξης. Με βάση τα ανωτέρω, ο διαχειριστής 
των ενσήμων ταινιών παραδίδει την αντίστοιχη ποσό¬ 
τητα των ενσήμων ταινιών στο δικαιούμενο πρόσωπο ή 
στον νόμιμο εκπρόσωπό του ή στο ειδικά εξουσιοδοτη¬ 
μένο πρόσωπο για την παραλαβή τους, με πρωτόκολλο 
παράδοσης παραλαβής, σύμφωνα με το υπόδειγμα του 
Παραρτήματος I της παρούσας. 

Άρθρο 4 
Εγγυήσεις 

1. Για τη διασφάλιση των συμφερόντων του Δημο¬ 
σίου από ενδεχόμενη μη νόμιμη χρήση των ένσημων 
ταινιών φορολογίας και πριν την υποβολή της Α.Δ.Ε.Τ., 
κατατίθεται από τα δικαιούμενα πρόσωπα στην αρμόδια 
τελωνειακή αρχή εγγύηση, η οποία καλύπτει τον ειδι¬ 
κό φόρο κατανάλωσης και τον Φ.Π.Α. που αναλογούν 
στα προϊόντα στα οποία πρόκειται να επικολληθούν οι 
ένσημες ταινίες, χωρίς να υπολογίζεται η αξία των εν 
λόγω ταινιών. 

2. Η παρεχόμενη εγγύηση για τη χορήγηση ενσή¬ 
μων ταινιών στα δικαιούμενα πρόσωπα, σύμφωνα με 
την προηγούμενη παράγραφο, καλύπτει και τους κιν¬ 
δύνους της ενδοκοινοτικής κυκλοφορίας των προϊό¬ 
ντων αυτών, κατ' εφαρμογή των διατάξεων του δεύτε¬ 
ρου εδαφίου της παραγράφου 7 του άρθρου 112 του 
ν. 2960/2001. 


3. Η ανωτέρω εγγύηση δύναται να είναι οικονομική, 
με τη μορφή ανάληψης υποχρέωσης από τριτεγγυητή 
μέσω εγγυητικής επιστολής πιστωτικού ιδρύματος ή 
ασφαλιστικής εταιρείας ή χρηματική, σύμφωνα με τα 
υποδείγματα του Παραρτήματος II της παρούσας. Το 
είδος της εγγύησης γίνεται δεκτό μόνο εφόσον διασφα¬ 
λίζει πλήρως την αξίωση του δημοσίου για την καταβολή 
των αναλογούντων φόρων. 

4. Η εγγύηση δύναται να είναι είτε πάγια, με αόριστη ή 
τουλάχιστον ετήσια χρονική διάρκεια, είτε μεμονωμένη. 
Η μεμονωμένη εγγύηση καλύπτει για κάθε συγκεκριμένη 
διακίνηση το ποσό των αναλογούντων φορολογικών 
επιβαρύνσεων σύμφωνα με τη παράγραφο 1 του πα¬ 
ρόντος άρθρου. 

5. Τα φυσικά ή νομικά πρόσωπα τα οποία κατέχουν 
άδεια εγγεγραμμένου παραλήπτη βιομηχανοποιημένων 
καπνών, σύμφωνα με τις διατάξεις του άρθρου 113 του 
ν. 2960/2001 και της αριθμ. Δ.424/277/93 Α.Υ.Ο. «Προϋ¬ 
ποθέσεις χαρακτηρισμού προσώπου ως εγγεγραμμένου 
επιτηδευματία», όπως ισχύει, δύνανται να χρησιμοποι¬ 
ούν την εγγύηση που κατέθεσαν για την έκδοση της 
άδειάς τους, για την κάλυψη του ποσού των φορολογι¬ 
κών επιβαρύνσεων που αναλογούν στα προϊόντα για τα 
οποία ζητείται η παραλαβή ενσήμων ταινιών φορολογί¬ 
ας, σύμφωνα με τα οριζόμενα στο παρόν άρθρο. Όταν 
η συγκεκριμένη εγγύηση δεν επαρκεί για την κάλυψη 
των αναλογούντων φορολογικών επιβαρύνσεων, προ¬ 
σκομίζεται συμπληρωματική εγγύηση στην αρμόδια 
τελωνειακή αρχή. 

Άρθρο 5 

Διαδικασία εξαγωγής ή αποστολής ενσήμων 
ταινιών σε άλλα Κ-Μ και εισαγωγής 
ή παραλαβής των βιομηχανοποιημένων καπνών 
με επικολλημένες τις ένσημες ταινίες 

1. Οι ένσημες ταινίες μετά την παραλαβή τους από 
τα δικαιούμενα πρόσωπα, σύμφωνα με τη διαδικασία 
του άρθρου 3 της παρούσας, εξάγονται ή αποστέλλο- 
νται σε άλλα Κ-Μ με μέριμνα, ευθύνη και δαπάνη των 
προσώπων αυτών, σε μονάδες παραγωγής προϊόντων 
καπνού Τρίτων Χωρών ή άλλων Κρατών Μελών, αντί¬ 
στοιχα, για επικόλληση στα προϊόντα για τα οποία 
προορίζονται. 

2. Όταν οι ένσημες ταινίες αποστέλλονται σε άλλο Κ-Μ, 
συνοδεύονται από εκτυπωμένο αντίτυπο της αντίστοι¬ 
χης Α.Δ.Ε.Τ. και τα συνήθη συνοδευτικά έγγραφα του 
ν. 4308/2014 «Ελληνικά Λογιστικά Πρότυπα». 

Τα βιομηχανοποιημένα καπνά στα οποία επικολλή- 
θηκαν οι ένσημες ταινίες και προέρχονται από άλλα 
Κράτη Μέλη, διακινούνται υπό καθεστώς αναστολής με 
την κάλυψη του προβλεπόμενου από τις διατάξεις του 
άρθρου 112 του ν. 2960/2001 ηλεκτρονικού διοικητικού 
εγγράφου (θ-ΔΕ). Για την παραλαβή των προϊόντων υπο¬ 
βάλλεται από τον παραλήπτη αναφορά παραλαβής, στην 
οποία αναγράφονται, εκτός των λοιπών στοιχείων, το εί¬ 
δος και η ποσότητα των προϊόντων καθώς και ο αριθμός 
καταχώρισης της Α.Δ.Ε.Τ., προκειμένου να πιστωθούν 
οι αντίστοιχες ποσότητες των εκκρεμών Α.Δ.Ε.Τ. και να 
αποδεσμευτούν οι σχετικές εγγυήσεις. 

3. Η εξαγωγή των ενσήμων ταινιών πραγματοποιεί¬ 
ται υπό καθεστώς Προσωρινής Εξαγωγής με σκοπό την 
επανεισαγωγή αυτών, επικολλημένων στα προϊόντα για 
τα οποία προορίζονται. 

Κατά την εισαγωγή των βιομηχανοποιημένων κα¬ 
πνών στα οποία επικολλήθηκαν οι ένσημες ταινίες, 
εφαρμόζονται για τις ένσημες ταινίες οι διατάξεις του 
Καν. (ΕΕ) 952/13 «Ενωσιακός Τελωνειακός Κώδικας», 
περί επανεισαγωγής. Στην περίπτωση αυτή, οι αντί¬ 
στοιχες Α.Δ.Ε.Τ. πιστώνονται και οι σχετικές εγγυήσεις 
αποδεσμεύονται: 

α) Με το ηλεκτρονικό διοικητικό έγγραφο (θ-ΔΕ), που 
χρησιμοποιείται για τη διακίνηση των προϊόντων υπό 
καθεστώς αναστολής από το τελωνείο εισαγωγής μέχρι 
την είσοδο αυτών στη φορολογική αποθήκη, στην περί¬ 
πτωση που το δικαιούμενο πρόσωπο είναι εγκεκριμένος 
αποθηκευτής, για το οποίο ακολουθείται η διαδικασία 
παραλαβής της προηγούμενης παραγράφου, 

β) με το Ενιαίο Διοικητικό Έγγραφο (ΕΔΕ) εισαγωγής, 
στην περίπτωση καταβολής όλων των δασμοφορολογι- 
κών επιβαρύνσεων στο τελωνείο εισαγωγής. 

4. Η είσοδος στο εσωτερικό της χώρας των προϊό¬ 
ντων στα οποία έχουν επικολληθεί οι ένσημες ταινίες 
γίνεται το αργότερο μέσα σε πέντε (5) μήνες από την 
ημερομηνία αποστολής των ενσήμων ταινιών. Σε εξαι¬ 
ρετικές περιπτώσεις δεόντως αιτιολογημένες, η προ¬ 
θεσμία αυτή μπορεί να παραταθεί για έναν επιπλέον 
μήνα, έπειτα από αίτηση του δικαιούμενου προσώ¬ 
που με τα αναγκαία αποδεικτικά για την αιτιολόγηση 
του αιτήματος παράτασης και έγκριση της αρμόδιας 
τελωνειακής αρχής. 

5. Στην περίπτωση που οι ένσημες ταινίες επιστρέφουν 
από τιςΤρίτες Χώρες ή τα άλλα Κ-Μ, όπου είχαν αποστα¬ 
λεί χωρίς να έχουν επικολληθεί σε μονάδες συσκευασίας, 
καθόσον έχουν υποστεί βλάβη ή φθορά κατά την επι¬ 
κόλλησή τους ή καθίσταται αδύνατη η επικόλλησή τους 
από άλλη αιτία στα προϊόντα για τα οποία προορίζονται 
ή είναι κακέκτυπες και προορίζονται για καταστροφή, 
κατ' εφαρμογή των διατάξεων της παραγράφου 5 του 
άρθρου 106 του ν. 2960/2001, η Α.Δ.Ε.Τ. πιστώνεται με 
το σχετικό πρωτόκολλο καταστροφής. Για την επιστροφή 
των ενσήμων ταινιών του προηγούμενου εδαφίου ισχύει 
η προθεσμία της προηγούμενης παραγράφου. 

6. Η αρμόδια τελωνειακή αρχή, κατά την παραλαβή 
των προϊόντων στα οποία έχουν επικολληθεί οι ένσημες 
ταινίες, οι οποίες εξήχθησαν ή απεστάλησαν σε άλλα 
Κ-Μ, σύμφωνα με τα οριζόμενα στο παρόν άρθρο, 
προβαίνει κατόπιν συνεκτίμησης και αξιολόγησης των 
παραγόντων κινδύνου, σε καθολικό ή δειγματοληπτικό 
φυσικό έλεγχο, κατά τη διάρκεια του οποίου διενεργείται 
καταμέτρηση των προϊόντων, ελέγχεται η ορθότητα της 
επικόλλησης των ταινιών, οι διαστάσεις των ταινιών, η 
αναγραφή της τιμής λιανικής πώλησης, οι λοιπές ενδεί¬ 
ξεις και προειδοποιήσεις υγείας που πρέπει να αναγρά¬ 
φονται στη μονάδα συσκευασίας, σύμφωνα με το άρθρο 
107 του ν. 2960/2001 και τα άρθρα 8,9,10,11,12,13 και 
14 του ν. 4419/2016. Στα πλαίσια του ελέγχου αυτού, η 
αρμόδια τελωνειακή αρχή δύναται να λαμβάνει δείγμα 
των ενσήμων ταινιών, το οποίο αποστέλλει στην αρμόδια 


υπηρεσία κατασκευής των ενσήμων ταινιών, σύμφωνα 
με τις διατάξεις του άρθρου 29 του ν. 4411/2016, όπως 
αντικαταστάθηκε με το άρθρο 15 του ν. 4429/2016, για 
τον έλεγχο της γνησιότητάς τους. 

Άρθρο 6 

Μετεγκατάσταση φορολογικής αποθήκης 

1. Στις περιπτώσεις μετεγκατάστασης φορολογικής 
αποθήκης σε νέα φορολογική αποθήκη εκτός της χωρι¬ 
κής αρμοδιότητας της αρμόδιας τελωνειακής αρχής, η 
οποία χορήγησε τις ένσημες ταινίες, κατά την οποία δεν 
έχουν ολοκληρωθεί οι διαδικασίες των προηγούμενων 
άρθρων, τα βιομηχανοποιημένα καπνά στα οποία επι- 
κολλήθηκαν οι ταινίες αυτές, δύναται να παραλαμβάνο- 
νται κατά την άφιξή τους στο εσωτερικό της χώρας από 
τη νέα φορολογική αποθήκη, σύμφωνα με τη διαδικασία 
του προηγουμένου άρθρου της παρούσας και ύστερα 
από σχετική έγκριση της ΓενικήςΔιεύθυνσηςΤελωνείων 
και Ε.Φ.Κ. τηςΑ.Α.Δ.Ε. 

2. Η τελωνειακή αρχή, η οποία χορήγησε τις ένσημες 
ταινίες, αποστέλλει άμεσα στην αρμόδια τελωνειακή 
αρχή ελέγχου της νέας φορολογικής αποθήκης, σχετική 
κατάσταση όπου εμφανίζονται αναλυτικά όλες οι Α.Δ.Ε.Τ. 
που εκκρεμούν, με αναγραφή των αναγκαίων για τη δια¬ 
σταύρωση στοιχείων, προκειμένου να συσχετιστούν με 
τα θ-ΔΕ παραλαβής της αρμόδιας τελωνειακής αρχής 
ελέγχου της νέας φορολογικής αποθήκης. 

3. Η τελωνειακή αρχή ελέγχου της νέας φορολογικής 
αποθήκης, αποστέλλει εβδομαδιαίως, αντίγραφα όλων 
των θ-ΔΕ παραλαβής, μαζί με σχετική κατάσταση, στην 
οποία αναγράφονται αναλυτικά οι παραληφθείσες ποσό¬ 
τητες ανά Α.Δ.Ε.Τ., η ημερομηνία εισόδου των προϊόντων 
στη φορολογική αποθήκη, καθώς και οι αναλογούντες 
φόροι. 

Άρθρο 7 

Απώλεια ενσήμων ταινιών 

1. Σε περίπτωση μη άφιξης των προϊόντων για τα οποία 
απεστάλησαν ή εξήχθησαν οι ένσημες ταινίες ή μη επι¬ 
στροφής αυτούσιων των ένσημων ταινιών που παρα- 
λήφθηκαν, μέσα στην προθεσμία που αναφέρεται στην 
παράγραφο 4 του άρθρου 5 της παρούσας, γεννάται 
υποχρέωση άμεσης καταβολής των προβλεπόμενων φο¬ 
ρολογικών επιβαρύνσεων που αναλογούν στα προϊόντα, 
με την εξαίρεση των περιπτώσεων απωλειών ενσήμων 
ταινιών που οφείλονται σε ανωτέρα βία, κατ'εφαρμογή 
των διατάξεων του τρίτου εδαφίου της παραγράφου 5 
του άρθρου 106 του ν. 2960/2001. 

2. Η υποχρέωση καταβολής των προβλεπόμενων 
φορολογικών επιβαρύνσεων, σύμφωνα με την προη¬ 
γούμενη παράγραφο, ισχύει και σε περίπτωση άφιξης 
μέσα στην ίδια προθεσμία, μέρους μόνο των έτοιμων 
προϊόντων ή επιστροφής μέρους των ένσημων ταινιών 
για την ποσότητα που δεν παρελήφθη. 

3. Στην περίπτωση που για οποιονδήποτε λόγο δεν 
καταβληθούν οι αναλογούντες φόροι, εντός των νομί¬ 
μων προθεσμιών, τότε η εγγύηση καταπίπτει υπέρ του 
Δημοσίου, είτε συνολικά είτε για το μέρος εκείνο που 
παραμένει ακάλυπτο. 

Άρθρο 8 

Παρατυπίες-παραβάσεις 

Επιφυλασσομένων των περί λαθρεμπορίας διατάξεων, 
σε περίπτωση μη άφιξης όλων ή μέρους των προϊόντων 
για τα οποία απεστάλησαν ή εξήχθησαν οι ένσημες ται¬ 
νίες ή μη άφιξης όλων ή μέρους των ένσημων ταινιών 
μέσα στην προθεσμία που αναφέρεται στην παράγρα¬ 
φο 4 του άρθρου 5 της παρούσας, με την εξαίρεση των 
περιπτώσεων απωλειών που οφείλονται σε ανωτέρα 
βία, κατ' εφαρμογή των διατάξεων του τρίτου εδαφίου 
της παραγράφου 5 του άρθρου 106 του ν. 2960/2001, 
επιπλέον των όσων ορίζονται στο άρθρο 7 της παρού¬ 
σας, εφαρμογή έχουν οι διατάξεις του άρθρου 119 Α του 
ν. 2960/2001. 


Άρθρο 9 

Μεταβατικές - Καταργούμενες διατάξεις 

1. Διαδικασίες εξαγωγής ή αποστολής ενσήμων ται¬ 
νιών φορολογίας βιομηχανοποιημένων καπνών σε 
άλλα Κ-Μ, οι οποίες διενεργούνται σύμφωνα με τις 
διατάξεις της αριθμ. Δ.82/30/93 Α.Υ.Ο. και δεν έχουν 
ολοκληρωθεί μέχρι την έναρξη ισχύος της παρούσας, 
ολοκληρώνονται με τις διατάξεις της αριθμ. Δ.82/30/ 
93 Α.Υ.Ο. 

2. Οι αναφορές του υφιστάμενου κανονιστικού πλαι¬ 
σίου στην καταργούμενη απόφαση λογίζονται ως ανα¬ 
φορές στην παρούσα απόφαση. 

3. Με την έναρξη ισχύος της παρούσας καταργείται η 
αρ. Δ.82/30/93 (ΒΊ1) Α.Υ.Ο., όπως ισχύει. 

ΠΑΡΑΡΤΗΜΑ I 


Πρωτόκολλο παράδοσης - παραλαβής 


Σήμερα, την.(ημερομηνία),.(τόπος), ο διαχειριστής ενσήμων ταινιών φορο¬ 
λογίας βιομηχανοποιημένων καπνών του Τελωνείου.(αρμόδια Τελωνειακή Αρχή), παρέδωσα στο 

δικαιούμενο πρόσωπο ή στον νόμιμο εκπρόσωπό του ή στο ειδικά εξουσιοδοτημένο πρόσωπο της εταιρείας 

για την παραλαβή τους,.(στοιχεία προσώπου), τις ένσημες ταινίες φορολογίας καπνού που 

αναφέρονται στην ή στις αριθμ.(αρ. καταχώρισης Α.Δ.Ε.Τ.) Α.Δ.Ε.Τ. 


Ανάλυση αριθυού ταινιών 


1 .Τσιγάρα εξωτερικού: 


2. Καπνός εξωτερικού: 

3. Πούρα εξωτερικού: 


Τόπος, Ημερομηνία 


Ο ΠΑΡΑΔΟΥΣ 


Ο ΠΑΡΑΛΑΒΩΝ 

ΥΠΟΔΕΙΓΜΑ I 


ΠΑΡΑΡΤΗΜΑ II 


ΠΡΟΣ 

ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ 

ΤΕΛΩΝΕΙΑΚΗ ΠΕΡΙΦΕΡΕΙΑ/ΤΕΛΩΝΕΙΟ. 

ΔΙΕΥΘΥΝΣΗ. 


ΕΓΓΥΗΤΙΚΗ ΕΠΙΣΤΟΛΗ Νο. 

ΕΥΡΩ. 

Με την παρούσα εγγυητική επιστολή, εγγυώμαστε ως αυτοφειλέτες ανεπιφύλακτα παραιτούμενοι οποιαδήποτε 

ουσιαστική δικονομική ένσταση και μέχρι του ποσού.ΕΥΡΩ (Αριθμητικά και ολογράφως), έναντι 

υμών και υπέρ του εγκεκριμένου αποθηκευτή/εγγεγραμμένου παραλήπτη/εισαγωγέα/φορολογικού αντιπροσώπου 
.(πλήρης επωνυμία/ονοματεπώνυμο/ΑΦΜ/διεύθυνση) για την κάλυψη κάθε αξίω¬ 
σης του Ελληνικού Δημοσίου ή άλλου κράτους μέλους της Ευρωπαϊκής Ένωσης (ΕΕ), για την καταβολή του Ειδικού 
Φόρου Κατανάλωσης, των λοιπών φορολογικών επιβαρύνσεων και των προσαυξήσεων εκπρόθεσμης καταβολής, 
που θα βεβαιωθούν και θα καταλογιστούν από οποιαδήποτε αιτία στο παραπάνω πρόσωπο και αναλογούν επί των 
προϊόντων που πρόκειται να κυκλοφορήσουν στην Ελληνική αγορά, στα οποία θα επικολληθούν ένσημες ταινίες 
φορολογίας βιομηχανοποιημένων καπνών που παρελήφθησαν σύμφωνα με τις διατάξεις του άρθρου 106, παρ. 4 
του ν. 2960/2001 και της αριθμ.απόφασης. 

Εγγυώμαστε, ότι θα καταβάλλουμε τις παραπάνω φορολογικές επιβαρύνσεις με τις προσαυξήσεις καταβολής 

και μέχρι του ποσού των .ευρώ, αν για οποιαδήποτε αιτία καταστούν απαιτητές από εσάς 

και εντός τριών (3) ημερών από τη λήψη , επί αποδείξει, εγγράφου ειδοποίησής σας με την οποία κηρύσσετε την 
κατάπτωση της εγγύησης προς όφελος σας, μερικώς η ολικώς μέχρι ολόκληρο το ποσό που καλύπτει, παραιτούμενοι 
του δικαιώματος της διζήσεως και διαιρέσεως. 

Σε περίπτωση μη καταβολής των επιβαρύνσεων εντός της ανωτέρω προθεσμίας, υποχρεούμαστε να καταβάλ¬ 
λουμε και τις πέραν της προθεσμίας αυτής οφειλόμενες προσαυξήσεις εκπρόθεσμης καταβολής, έστω και αν αυτές 

υπερβαίνουν το προαναφερόμενο ποσό των.ευρώ, παραιτούμενοι προς τούτο και για το 

επιπλέον ποσό των προσαυξήσεων εμπρόθεσμης καταβολής του δικαιώματος της διζήσεως και διαιρέσεως. 

Σε περίπτωση καταβολής ολόκληρου του ποσού που οφείλεται, κατά τα προαναφερόμενα, η Υπηρεσία σας, 
ύστερα από αίτησή μας, πρέπει να μας αποδεσμεύσει από την παρούσα εγγυητική επιστολή. 

Επίσης, υποχρεούμαστε στην καταβολή ανεξάρτητα αν η γενεσιουργός της απαίτησης αιτία οφείλεται στην ύπαρξη 
δόλου ή αμέλειας του υπέρ ου η εγγύηση ήτωνπροστηθέντωντου.Τυχόν διαφορά μεταξύ ημών και του προσώπου 
υπέρ του οποίου εγγυώμαστε, δεν αναιρεί ούτε αναστέλλει την υποχρέωσή μας για την καταβολή του ποσού της 

εγγύησης που καταπίπτει. Η παρούσα εγγυητική επιστολή είναι ετήσιας διάρκειας και ισχύει από.έως 

.(ή αορίστου διάρκειας) και καλύπτει όλες τις παραπάνω αναφερόμενες απαιτήσεις του Δημοσίου 

που θα γεννηθούν μέχρι την ημερομηνία λήξης της, έστω και αν η γενεσιουργός της απαίτησης αιτία διαπιστωθεί 
μετά την ημερομηνία αυτή (ή μέχρι την αποδέσμευσή της). 

Αποσβεσθέντων των εκ της παρούσας εγγυητική επιστολής δικαιωμάτων του Δημοσίου, παρακαλούμε να μας 
αποδεσμεύσετε, κατόπιν αιτήσεώς μας, από την παρούσα εγγυητική επιστολή. 

Βεβαιώνουμε, ότι το σύνολο των εγγυητικών επιστολών προς το Δημόσιο και τα Ν.Π.Δ.Δ. που εκδώσαμε και ισχύ¬ 
ουν ακόμα, συμπεριλαμβανομένης της παρούσας, δεν υπερβαίνει το καθοριζόμενο από τον νόμο για την τράπεζα 
μας σχετικό ανώτατο όριο παροχής εγγυήσεων. 


Τόπος και ημερομηνία 


Υπογραφή 

ΠΑΡΑΡΤΗΜΑ II 

ΥΠΟΔΕΙΓΜΑ II 

ΠΡΟΣ 

ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ 

ΤΕΛΩΝΕΙΑΚΗ ΠΕΡΙΦΕΡΕΙΑ/ΤΕΛΩΝΕΙΟ . 

ΔΙΕΥΘΥΝΣΗ. 

ΕΓΓΥΗΤΙΚΗ ΕΠΙΣΤΟΛΗ Νο. 

ΕΥΡΩ. 

Με την παρούσα εγγυητική επιστολή, που εκδίδεται σε συνάφεια με το αριθμ.ασφαλιστήριο 

συμβόλαιο εγγυήσεων, η ασφαλιστική εταιρεία.εγγυάται ως αυτοφειλέτης ανεπιφύ¬ 
λακτα παραιτούμενη οποιαδήποτε ουσιαστική δικονομική ένσταση και μέχρι του ποσού. 

.ευρώ (Αριθμητικά και ολογράφως), έναντι υμών και υπέρ του εγκεκριμένου αποθηκευτή/εγγεγραμμένου παρα- 

λήπτη/εισαγωγέα/φορολογικού αντιπροσώπου.(πλήρης επωνυμία/ονοματεπώνυμο/ 

ΑΦΜ/διεύθυνση) για την κάλυψη κάθεαξίωσηςτου Ελληνικού Δημοσίου ή άλλου κράτους μέλουςτης Ευρωπαϊκής 
Ένωσης (ΕΕ), για την καταβολή του Ειδικού Φόρου Κατανάλωσης, των λοιπών φορολογικών επιβαρύνσεων και των 
προσαυξήσεων εκπρόθεσμης καταβολής, που θα βεβαιωθούν και θα καταλογιστούν από οποιαδήποτε αιτία στο 
παραπάνω πρόσωπο και αναλογούν επί των προϊόντων που πρόκειται να κυκλοφορήσουν στην ελληνική αγορά, στα 
οποία θα επικολληθούν ένσημες ταινίες φορολογίας βιομηχανοποιημένων καπνών που παρελήφθησαν σύμφωνα 
με τις διατάξεις του άρθρου 106, παρ. 4 του ν. 2960/2001 και της αριθμ.απόφασης. 

Εγγυώμαστε, ότι θα καταβάλλουμε τις παραπάνω φορολογικές επιβαρύνσεις με τις προσαυξήσεις καταβολής 

και μέχρι του ποσού των.ευρώ, αν για οποιαδήποτε αιτία καταστούν απαιτητές από εσάς και 

εντός τριών (3) ημερών από τη λήψη , επί αποδείξει, εγγράφου ειδοποίησής σας με την οποία κηρύσσετε την κα¬ 
τάπτωση της εγγύησης προς όφελος σας, μερικώς η ολικώς μέχρι ολόκληρο το ποσό που καλύπτει, παραιτούμενοι 
του δικαιώματος της διζήσεως και διαιρέσεως. 

Σε περίπτωση μη καταβολής των επιβαρύνσεων εντός της ανωτέρω προθεσμίας, υποχρεούμαστε να καταβάλ¬ 
λουμε και τις πέραν της προθεσμίας αυτής οφειλόμενες προσαυξήσεις εκπρόθεσμης καταβολής, έστω και αν αυτές 

υπερβαίνουν το προαναφερόμενο ποσό των.ευρώ, παραιτούμενοι προς τούτο και 

για το επιπλέον ποσό των προσαυξήσεων εμπρόθεσμης καταβολής του δικαιώματος της διζήσεως και διαιρέσεως. 

Σε περίπτωση καταβολής ολόκληρου του ποσού που οφείλεται, κατά τα προαναφερόμενο, η Υπηρεσία σας, 
ύστερα από αίτησή μας, πρέπει να μας αποδεσμεύσει από την παρούσα εγγυητική επιστολή. 

Επίσης, υποχρεούμαστε στην καταβολή ανεξάρτητα αν η γενεσιουργός της απαίτησης αιτία οφείλεται στην ύπαρξη 
δόλου ή αμέλειαςτουυπέρου η εγγύηση ή των προστηθέντων του. Τυχόν διαφορά μεταξύ ημών και του προσώπου 
υπέρ του οποίου εγγυώμαστε, δεν αναιρεί ούτε αναστέλλει την υποχρέωσή μας για την καταβολή του ποσού της 

εγγύησης που καταπίπτει. Η παρούσα εγγυητική επιστολή είναι ετήσιας διάρκειας και ισχύει από.έως 

.(ή αορίστου διάρκειας) και καλύπτει όλες τις παραπάνω αναφερόμενες απαιτήσεις του Δημοσίου 

που θα γεννηθούν μέχρι την ημερομηνία λήξης της, έστω και αν η γενεσιουργός της απαίτησης αιτία διαπιστωθεί 
μετά την ημερομηνία αυτή (ή μέχρι την αποδέσμευσή της). 

Αποσβεσθέντων των εκ της παρούσας εγγυητική επιστολής δικαιωμάτων του Δημοσίου, παρακαλούμε να μας 
αποδεσμεύσετε, κατόπιν αιτήσεώς μας, από την παρούσα εγγυητική επιστολή. 

Τόπος και ημερομηνία 
Υπογραφή 


Άρθρο 10 
Έναρξη ισχύος 

1. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Δεκεμβρίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

Καττοδιστρίου 34, Τ.Κ. 104 32, Αθήνα 

